《送宿州同知胡仲立升授凤阳府通判致仕还里》
明代·郑真

彤廷晓日射朝衣，喜动天颜得赐归。玉馔行庖仙蚁泛，金泥赐诰彩鸾飞。

子陵江海心长恋，彭泽田园计弗违。耆旧多怜青眼顾，恩光还讶近来稀。

作者简介：浙江鄞县人，字千之。洪武四年举人。官广信教授。治经学长于《春秋》。与兄郑驹、弟郑凤并以文学擅名。尝取诸家格言，著为集传集说集论。有《荥阳外史集》等。